
PRIEDAS NR. 1 „TECHNINĖ SPECIFIKACIJA“

LEIDINIO „A. OLBUTAS. MEDALIAI IR PLAKETĖS“ SPAUSDINIMO PASLAUGOS

1. PIRKIMO OBJEKTAS

1.1. Pirkimo objektas – leidinio „A. Olbutas. Medaliai ir plaketės“ spausdinimo paslaugos, apimančios leidinio pagaminimą, spaudos darbus, įklijų atspausdinimą ir įrišimą pagal šioje techninėje specifikacijoje nustatytus reikalavimus.
1.2. BVPŽ kodas: 79810000-5 – Spausdinimo paslaugos.
1.3. Tiražas – 300 vnt.
1.4. Spaudos būdas – ofsetinė spauda (įklijos spausdinamos šilkografijos būdu, žr. 2.4 p.).

2. REIKALAVIMAI

2.1. Pagrindiniai leidinio techniniai parametrai
	Parametras
	Reikalavimas

	Leidinio formatas
	215 × 280 mm

	Vidaus puslapių skaičius
	384 psl.

	Spausdinimas
	4+4 (spalvota spauda iš abiejų pusių)

	Vidaus bloko spaudos būdas
	Ofsetinė spauda

	Vidaus popierius
	„Arctic Volume White“, 130 g/m² arba lygiavertis

	Įklijų skaičius
	11 vnt.

	Įklijų popierius
	„Keaykolour Port Wine“, 120 g/m² arba lygiavertis

	Įklijų spauda
	Šilkografija, 1 Pantone spalva, 1+0

	Įrišimas
	Šveicariškas įrišimas

	Nugarėlė
	Bordo spalvos drobelė

	Viršelis
	Aplenkto minkšto viršelio konstrukcija

	Viršelio atvartas
	1 priekinis atvartas, 180–200 mm

	Viršelio popierius
	„Keaykolour Port Wine“, 300 g/m² (perduoda Pirkėjas, žr. 2.8 p.)

	Viršelio apdaila
	Kongrevas (iškilus reljefas) ir folijavimas

	Folija
	Matinė bronzos spalvos


2.2. Šioje techninėje specifikacijoje nurodyti vidaus bloko ir įklijų popieriaus pavadinimai pateikiami tik kaip pavyzdys. Tiekėjas gali siūlyti lygiavertį popierių, kurio savybės (gramatūra, spalva, atspalvis, baltumas, paviršiaus faktūra) yra ne prastesnės nei nurodyto popieriaus. Viršeliui naudojamas Pirkėjo perduodamas „Keaykolour Port Wine“, 300 g/m² popierius.
2.3. Vidaus bloko spauda
2.3.1. Leidinio vidinį bloką sudaro 384 puslapiai.
2.3.2. Vidaus puslapiai turi būti spausdinami:
2.3.2.1. ant „Arctic Volume White“, 130 g/m² arba lygiaverčio popieriaus;
2.3.2.2. spalvotai, 4+4;
2.3.2.3. pagal Pirkėjo pateiktus spaudos failus.
2.3.3. Spaudos kokybė turi būti tinkama profesionaliam leidiniui: spauda turi būti tolygi, be matomų dryžių, dėmių, spalvų persislinkimo, nepageidaujamo dažų išsiliejimo ar kitų spaudos defektų.
2.3.4. Per atvartą spausdinamos nuotraukos pusės turi sutapti tiek spalviškai, tiek briaunomis.
2.4. Įklijos
2.4.1. Leidinyje turi būti 11 vnt. įklijų.
2.4.2. Įklijos turi būti:
2.4.2.1. spausdinamos ant „Keaykolour Port Wine“, 120 g/m² arba lygiaverčio popieriaus;
2.4.2.2. spausdinamos šilkografijos būdu;
2.4.2.3. spausdinamos naudojant 1 Pantone spalvą, 1+0;
2.4.2.4. įkomponuojamos į leidinį pagal Pirkėjo pateiktą maketą ir nurodytas pozicijas.
2.4.3. Įklijavimas rankiniu būdu turi būti švarus ir preciziškas.
2.5. Viršelis
2.5.1. Viršelis turi būti pagamintas iš „Keaykolour Port Wine“, 300 g/m² popieriaus.
2.5.2. Šį popierių Tiekėjui perduoda Pirkėjas (žr. 2.8 p.), todėl „Keaykolour Port Wine“, 300 g/m² popieriaus įsigijimas į Tiekėjo pasiūlymo kainą neįtraukiamas.
2.5.3. Viršelio konstrukcija:
2.5.3.1. aplenktas minkštas viršelis;
2.5.3.2. vienas priekinis atvartas;
2.5.3.3. priekinio atvarto plotis – 180–200 mm;
2.5.3.4. nugarėlė aptraukta bordo spalvos drobele, atitinkančia viršelio popieriaus atspalvį.
2.6. Viršelio apdaila
2.6.1. Viršeliui turi būti atliekami šie apdailos darbai:
2.6.1.1. kongrevas (iškilus reljefas);
2.6.1.2. folijavimas matine bronzos spalvos folija.
2.6.2. Kongrevo ir folijavimo vietos bei grafiniai elementai atliekami pagal Pirkėjo pateiktą maketą / spaudos failus.
2.6.3. Apdaila turi būti atlikta kokybiškai ir tiksliai, be matomų folijos atsiklijavimo, nutrupėjimo, pasislinkimo ar kitų technologinių defektų.
2.7. Maketai ir jų tikrinimas
2.7.1. Pirkėjas Tiekėjui pateikia spaudai paruoštus leidinio maketus ir kitą gamybai reikalingą informaciją.
2.7.2. Tiekėjas prieš pradėdamas gamybą turi patikrinti pateiktų failų techninį tinkamumą spaudai ir, nustatęs neatitikimų, apie juos informuoti Pirkėją.
2.8. Pirkėjo perduodamos medžiagos
2.8.1. Pirkėjas Tiekėjui perduoda:
2.8.1.1. leidinio vidaus spaudos failus;
2.8.1.2. įklijų spaudos failus;
2.8.1.3. viršelio ir apdailos maketus;
2.8.1.4. gamybai reikalingą „Keaykolour Port Wine“, 300 g/m² popierių viršeliui – 300 lapų, 70 × 100 cm formato.
2.8.2. 2.8.1.4 papunktyje nurodytą popierių Tiekėjas privalo pats pasiimti iš Pirkėjo adresu T. Kosciuškos g. 3, Vilnius.
2.8.3. Kitos gamybai būtinos medžiagos ir priemonės, išskyrus 2.8.1 papunktyje nurodytas Pirkėjo perduodamas medžiagas, turi būti įskaičiuotos į Tiekėjo pasiūlymo kainą.
2.9. Derinimas prieš gamybą
2.9.1. Prieš pradedant viso tiražo gamybą, Tiekėjas, Pirkėjui pareikalavus, turi sudaryti galimybę patikrinti ir suderinti gaminio spalvinį / technologinį pavyzdį arba bandomąjį egzempliorių.
2.9.2. Viso tiražo gamyba pradedama tik suderinus gamybai reikalingus parametrus su Pirkėju.
2.10. Kokybės reikalavimai
2.10.1. Pagamintas leidinys turi atitikti Pirkėjo pateiktus maketus ir šioje techninėje specifikacijoje nustatytus techninius ir kokybės reikalavimus. Šiuos reikalavimus turi atitikti visi tiražo leidiniai.
2.10.2. Pagamintuose leidiniuose neturi būti:
2.10.2.1. spaudos klaidų, atsiradusių dėl Tiekėjo kaltės;
2.10.2.2. spalvų persislinkimo ar netolygaus dažų padengimo;
2.10.2.3. popieriaus pažeidimų;
2.10.2.4. įrišimo defektų;
2.10.2.5. netinkamai priklijuotų ar įrištų įklijų;
2.10.2.6. viršelio konstrukcijos neatitikimų;
2.10.2.7. kongrevo ir folijavimo defektų;
2.10.2.8. kitų akivaizdžių gamybos broko požymių.
2.10.3. Tiekėjas atsako už tinkamą leidinio pagaminimą pagal šią techninę specifikaciją ir Pirkėjo patvirtintą maketą.
2.11. Galutinis gaminys
2.11.1. Galutinis gaminys turi būti pilnai pagamintas, įrištas ir paruoštas perduoti Pirkėjui.
2.11.2. Tiekėjas atsako už tai, kad pagamintas leidinys atitiktų šioje techninėje specifikacijoje nurodytus parametrus ir Pirkėjo pateiktus patvirtintus maketus.
2.11.3. Pagaminto tiražo pristatymo vieta ir sąlygos: Tiekėjas savo sąskaita pristato leidinius adresu T. Kosciuškos g. 3, Vilnius.
2.11.4. Tiekėjas privalo leidinius pristatyti Pirkėjui ne kelių eismo piko valandomis, t. y. leidiniai turi būti atvežami nuo 9 iki 11 val. arba nuo 14 iki 15 val. Už leidinių priėmimą atsakingas Pirkėjo atstovas, priimdamas leidinius, užfiksuoja jų pristatymo laiką (pažymi Paslaugų perdavimo–priėmimo akte ar kitame leidinių priėmimą patvirtinančiame dokumente). Šis reikalavimas yra aplinkos apsaugos kriterijus, nustatytas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.4.4.1 papunkčiu, ir taikomas kaip Sutarties vykdymo sąlyga.

3. PASLAUGŲ TEIKIMO TERMINAI

3.1. Visos Paslaugos turi būti suteiktos iki 2026 m. gruodžio 28 d.
3.2. Jei Sutartis sudaroma vėliau nei 2026 m. gruodžio 11 d., 3.1 papunktyje nurodytas terminas pratęsiamas tiek dienų, kiek dienų vėliau nei 2026 m. gruodžio 11 d. buvo sudaryta Sutartis.
3.3. Nustatytų Paslaugų trūkumų pašalinimo terminas – 5 darbo dienos nuo Pirkėjo pranešimo apie trūkumus gavimo dienos. 

_____________________
		Puslapis 4 iš 4
